Here is a page extracted from Wikipedia that may contain CSS, HTML, and a lot of unformatted text.

Title: الهام شاهين
Content: الهام شاهين (3 يناير 1960 -) ممثلة مصرية

نشأتها 

اتولدت الهام شاهين يوم 3 يناير 1960 فى القاهره عاصمة مصر ، اخدت بكالوريوس من معهد الفنون المسرحية قسم تمثيل سنة 1982. ابتدت حياتها الفنية لما قدمها المخرج كمال ياسين فى مسرحية (حورية من المريخ) .
ابتدت حياة الهام شاهين السينمائية فى التمانينات فى فيلم (أمهات فى المنفى) سنة 1981 و بعدين فيلم (العار) سنة 1982 الي كان بدايتها الحقيقية وبداية معرفة الجمهور بيها، و كانت فترة التمانينات هيه الفترة الأكتر ظهور لإلهام شاهين لأنها قدمت فىها 33 فيلم منها (السجينتان) و (ايام الغضب) و (بستان الدم) و كانت أكتر سنين ظهور وتألق سنتين 86 و 87 لأنها قدمت فى سنة 86 لوحدها 10 افلام وفى سنة 87 قدمت 8 افلام وفى سنة 1992 قدمت (الحجر الداير) و (الحب المر) . اجمالي افلامها تقريبا 74 فيلم منها (رزق البنات) و (سوق المتعة) و (الأخطبوط) و (ستات بلا تجارب) و (الرغبة) وغيرها .

قدمت الهام شاهين عدد من المسلسلات الجديدة للتليفزيون أهمها : (اخو البنات) و(قال البحر) و (حتى لا يختنق الحب) و (ليالى الحلمية) و (نصف ربيع الاخر) و (البرارى والحامول) و (الحاوى) و (سامحونى ماكنش قصدى) و (بنات أفكارى) .

خدت إلهام شاهين جوايز كتير من المهرجانات المصرية والعالمية عن افلامها زي فيلم (يا دنيا يا غرامى) وفيلم (الجنتل).

إلهام شاهين اتجوزت الخبير السياحي عادل حسني وانفصلت عنه مرتين بسبب مشاكل متعلقة بانتاجه أفلام فى السر، و بعد كده اتجوزت رجل الاعمال اللبنانى عزت قدوره اللى وافق على ان العصمة تبقى فى إيديها وطلقت نفسها منه بسبب رفضه إعلان جوازهم وده عمل بينهم مشاكل كبيرة وصلت لدرجة أنه بعت واحد يرمى على وشها مية نار لكن محاولته فشلت .

من اعمالها 
 لحم رخيص
 أمهات فى المنفي
 سوق المتعة
 الحجر الداير
 ستات بلا تجارب
 يا دنيا يا غرامي
 موعد مع الرئيس
 رزق البنات
 ايام الغضب
 جنون الحياة
 السيرة العاشورية
 الجنتل
 خالى من الكوليسترول
 خلطة فوزية
 واحد صفر
 قضية معالى الوزيرة
 نظرية الجوافة
 هز وسط البلد
 ريجاتا

مصادر

لينكات برانيه 
 

ممثلات مصريات
ممثلات اغراء
منتجين افلام مصريين
نسويين مصريين
ملحدين مصريين
ماسونيين
قاهريين
ناس من مصر الجديده
مصريين ضد ثورة 25 يناير